open-index/open-wikipedia-markdown huggingface dataset:
Energia Irakissa

Tämä artikkeli käsittelee **[[energiantuotanto]]a ja [[Energiankulutus maailmassa|kulutusta]] [[Irak]]issa**.
Irakissa on yksi maailman suurimmista tunnetuista öljyvarannoista, ja ennen Irakin–Iranin sotaa se oli toiseksi suurin öljynviejävaltio.

Energiankulutus asukasta kohti vuonna 2022 oli 57,7 miljoonaa BTU:ta, maailman 195 valtion joukoossa 85. suurinta.Vuonna 2022 Irakin energiatehokkuus oli 4,4 megajoulea verrattuna bruttokansantuotteeseen.

## Öljy
Irak tuottaa päivässä 4,4 miljoonaa barrelia raakaöljyä, ja kuluttaa jalostettua öljyä noin 918&nbsp;000 barrelia päivässä. Sen tunnetut öljyvarat ovat 145 miljardia barrelia (2021).

Koska Irakilla on niin lyhyt rantaviiva ja sekin lähellä vihamielistä Irania, öljyputket ovat sille tärkeitä. Alun perin (1937–1948) öljyä pohjoisilta kentiltä (pääasiassa Kirkūk) pumpattiin Välimerelle  Haifan kautta, mutta tämä loppui Israelin valtion perustamisen myötä. Sen tilalle rakennettiin putket Välimerelle Bāniyasiin Syyriaan ja Syyrian kautta Libanoniin Tripoliin. Vuonna 1977 valmistui suuri putkilinja Turkin Välimeren rannikolle Ceyhanissa. Irakin kolme Persianlahden terminaalia vaurioituivat  Irakin viimeaikaisten sotien aikana. Vuonna 1985 Irak rakensi uuden putken, joka syötti öljyä Saudi-Arabian Petrolinen kautta Punaisenmeren satamaan Yanbu. Se suljettiin Irakin hyökättyä Kuwaitiin. Joulukuussa 1996 Turkin putki avattiin uudelleen, ja vuonna 1998 Syyrian putkilinjan korjaustyöt aloitettiin. Irakin sodan aikana monet putkilinjat joutuivat sissijoukkojen sabotoinnin kohteeksi.

Vuonna 2008 Irak oli määrällisesti maailman 9. merkittävin öljyn viejämaa. Irakin öljyn vienti vastasi määrällisesti Italian tai Ranskan vuosittaista öljyntuonti määrää tai oli 40&nbsp;% Kiinan öljyntuonnista vuonna 2008. 

OECD:n ja maailmanpankin mukaan Irakin energiantuotanto ja vienti kasvoivat neljän vuoden (2004-2008) aikana 13&nbsp;%.

## Maakaasu
Irak tuottaa vuodessa noin kymmenen miljardia kuutiometriä maakaasua. Se kuluttaa lähes kaksi kertaa tämän verran, ja tuo loput ulkomailta. Tunnetut maakaasuvarat ovat 3729 miljardia kuutiometriä (2021).

## Aurinkovoima

Keväällä 2024 Irakin hallitus hyväksyi ehdotuksen 12 gigawatin (GW) aurinkosähkön asentamisesta vuoteen 2030 mennessä. Se julkisti myös suunnitelmat vihreästä vetyhankkeesta, johon sisältyy 130 MW:n aurinkoenergialaitos. Laitos tuottaisi 800 tonnia vihreää vetyä vuodessa aurinkovoimalla toimivan elektrolyysin avulla.

## Energiantuotanto, tuonti ja  hiilidioksidipäästöt

## Lähteet
Energia Iranissa

**Energia Iranissa** kuvaa Iranin energian tuotantoa ja kulututusta. Iranin energiapolitiikka kuvaa energian ja sähköntuotannon politiikkaa, mukaan lukien energiantuotannon toimijat ja eri näkemykset.

Öljyn tuotanto ja jalostus on Iranin tärkein talouden ala, vaikka maakaasun tuotanto on yhä tärkeämpää.

Energiankulutus asukasta kohti vuonna 2022 oli 152,5 miljoonaa BTU:ta, maailman 195 valtion joukossa 25. suurinta.

Iran oli raakaöljyn ja öljytuotteiden kolmanneksi suurin viejämaa Saudi-Arabian ja Venäjän jälkeen vuonna 2008. Iranin vienti oli 124 Mt vuonna 2008 oli 31 % Saudi-Arabian viennistä 403 Mt.

## Öljy
Iran tuottaa päivässä lähes neljä miljoonaa barrelia raakaöljyä, ja kuluttaa jalostettua öljyä noin 2aksi miljoonaa barrelia päivässä. Sen tunnetut öljyvarat ovat 208 miljardia barrelia (2021).

Valtionyhtiö National Iranian Oil Company (NIOC) tuottaa öljyä vientiin ja kotimaiseen kulutukseen. Öljy siirretään putkilinjaa pitkin Persianlahdella sijaitsevan Khārkin saaren terminaaliin ja sieltä säiliöaluksiin. Iranin tärkein jalostuslaitos Ābādānissa vaurioitui Irakin–Iranin sodassa mutta toimii taas. NIOCilla on jalostamot myös Eṣfahānissa, Shīrāzissa, Lāvānin saarella, Teherānissa ja Tabrīzissa.

## Maakaasu
Iranin valtavat maakaasuvarat muodostavat yli kymmenesosan maailman kokonaisvarannoista. Kaasua tuotetaan  Elburs-vuoristossa ja Khorasanissa. Uusia kaasukenttiä on löydetty ja niiden hyödyntäminen on aloitettu Persianlahdella lähellä ʿAsalūyehia, offshore-alueella Kaspianmeren alueella, ja varsinkin avomerellä ja rannikolla Iranin eteläosassa. Etelä-Parsin kenttä jälkimmäisellä alueella on yksi maailman rikkaimmista. Maan keräily- ja jakelulinjat kulkevat Teheraniin, Kashaniin, Eṣfahāniin, Šīrāziin, Mašhadiin, Ahvāziin ja Alborzin teollisuuskaupunkiin lähellä Qazvinia. Lisää kaasulinjoja on rakenteilla.

Nykyisin (2022) Iran tuottaa vuodessa noin 260 miljardia kuutiometriä maakaasua, josta noin 90 prosenttia menee kotimaiseen kulutukseen, mutta vientiin jää silti 20 miljardia kuutiometriä vuodessa.

## Sähkö
Iranin sähköntuotantokapasiteetista 93.5% perustuu fossiilisiin polttoaineisiin, 1.7% ydinvoimaan, 0.2% aurinkoenergiaan, 0.2% tuulivoimaan ja 4.4% vesivoimaan.

Iranin ydinohjelma on ollut pitkään kansainvälisen mielenkiinnon kohteena. Bušehrin laitoksen ensimmäinen yksikkö valmistui vuonna 2011. Kahden muun yksikön rakentaminen aloitettiin vuonna 2016 Venäjän tuella, tarkoitus oli saada ne valmiiksi noin kymmenessä vuodessa.

## Energiantuotanto, tuonti ja hiilidioksidipäästöt

## Päästöt

Hiilidioksidipäästöt lisääntyivät vuonna 2008 vuoteen 2004 verrattuna noin 37 %. IEA:n vuositilaston perusteella Iranin hiilidioksidipäästöt ja sähkön käyttö olivat vuonna 2008 väestömäärään suhteutettuna lähes kaksinkertaiset Irakiin verrattuna, suuremmat kuin Egyptissä ja Algeriassa, mutta alle puolet Saudi-Arabiaan verrattuna.

## Katso myös
* Bušehrin ydinvoimalaitos
* North Field öljykenttä
## Lähteet
Teodorinpihlaja

**Teodorinpihlaja** (*Hedlundia teodori*) on limipihlajien sukuun kuuluva apomiktinen puulaji, joka aiemmin on luokiteltu paripihlajien (*Sorbus*) sukuun. Se kasvaa luonnonvaraisena Ruotsin Gotlannissa. Kansainvälinen luonnonsuojeluliiton uhanalaisluokituksen mukaan on teodorinpihlaja on puutteellisesti tunnettu laji (DD).

Teodorinpihlajan on aiemmin arveltu kasvavan myös Suomessa, Ahvenanmaalla, esimerkiksi Retkeilykasvion 4. painoksen mukaan. Myöhemmin nämä Ahvenanmaan pihlajat on ensin luokiteltu kuuluvaksi Norjassa esiintyvään lajiin kaunopihlajaan (*Hedlundia meinichii*, syn. *Sorbus meinichii*) ja uudelleen teodorinpihlajiksi. Viimeisimmän taksonomian mukaan Ahvenanmaan teodorinpihlaja– tai kaunopihlajapopulaatio luokitellaan suomenpihlajan ja kotipihlajan välisiin risteymiin ilman mitään lajitasoista statusta.

## Lähteet

## Aiheesta muualla
* Suomen Lajitietokeskus: Teodorinpihlaja – ''Hedlundia teodori''
Troponiinit

**Troponiinit**  ovat  lihasten rakennevalkuaisia eli rakenneproteiineja. Tiettyjä proteiineja esiintyy vain sydänlihaksessa. Tavallisesti troponiineja ei esiinny veressä mitattavia määriä. Yleensä verestä mitattuna koholla oleva troponiini merkitsee sydänlihasvauriota. Sydänlihasvaurio on tavallisin sydäninfarktin syy. Troponiiniarvo saattaa olla koholla myös muista syistä esim. sydänlihastulehduksen johdosta. Troponiinitestit näyttävät myös hyvin pienet sydänlihasvauriot, joilla ei ole merkitystä sydämen pumppaustoimintaan.

Troponiineja on kolmea eri tyyppiä: TnT, TnI ja TnC. TnT- ja TnI-muodot soveltuvat sydäninfarktin toteamiseen. Tavallisesti mitataan  TnT-muotoa. TnT:n määrä nousee yleensä vain sydänlihaksen vauriossa. Ilman sydänmuutoksia TnT-arvo voi olla koholla esim. munuaisten vajaatoiminnassa.

Sydänlihaksessa hapenpuute saa aikaan nekroottisen soluvaurion. Tällöin sydänlihassoluista vuotaa merkkiaineita. Ensisijaisia merkkiaineita ovat troponiini T tai I ja toissijaisesti kreatiinikinaasin MB-isoentsyymi (CK-MBm). TnT voi olla koholla 7–14 vuorokautta sydäninfarktin alkamisesta ja TnI 4–7 vuorokautta. Jos troponiineja ei havaita veressä, voidaan poissulkea sydäninfarkti rintakivun aiheuttajana, jos kivun alkamisen ja näytteen ottamisen välillä on kulunut noin 12 tuntia.

## Lähteet
Tunnelisammakko

**Tunnelisammakko** (*Pyxicephalus adspersus*) on eteläisessä Afrikassa elävä suuri ja aggressiivinen sammakkolaji. Sen valtava keskivartalo on väriltään vihreä ja sillä on tummempia kuvioita harjasuomuissa. Tunnelisammakko kasvaa 8–23&nbsp;cm:n pituuteen; koiras on naarasta kookkaampi. Suuressa päässä on erittäin leveä suu. Vahvoissa takaraajoissa olevilla kovilla kyhmyillä tunnelisammakko pystyy kaivautumaan maahan. Se viettää vuodesta suurimman osan (10 kk) maahan hautautuneena koteloituneena kuivuuden estämiseksi. Tunnelisammakko saattaa olla hautautuneena maahan useita vuosia erittäin kuivilla alueilla missä sataa hyvin harvoin. Koiraat kurnuttavat ilmoittaakseen naaraille paritteluhalunsa lammikoissa. Naaras laskee munat veteen sadekaudella. Koiraat vartioivat munia ja tekevät tunneleita nuijapäille. Tunnelisammakko elää erityyppisillä savanneilla.

## Lähteet

## Aiheesta muualla
*Sammakkolampi.net: Tunnelisammakko (''Pyxicephalus adspersus'') 
*ITIS: Pyxicephalus adspersus 
*IUCN Red List: Pyxicephalus adspersus
Kaunopihlaja

**Kaunopihlaja** (*Hedlundia meinichii*, syn. *Sorbus meinichii* paripihlajien suvussa) on Norjassa, Ruotsissa ja Suomessa kasvava kotoperäinen pihlajalaji. Suomessa kaunopihlajaa tavataan ainoastaan Ahvenanmaalla, missä laji on äärimmäisen uhanalaisena rauhoitettu. Uusimman luokituksen mukaan Suomessa esiintyvä populaatio ei kuitenkaan enää kuulu tähän lajiin.

Aikaisemmin kaunopihlaja oli Suomessa viralliselta nimeltään teodorinpihlaja (*Hedlundia teodori*, syn. *Sorbus teodori*). Nykyisin kaunopihlaja ja teodorinpihlaja luokitellaan eri lajeiksi.

## Ulkonäkö ja koko
Kaunopihlaja kasvaa 1–5 metriä korkeaksi pensaaksi tai puuksi. Runko on pihlajien tapaan sileä. Lehdet ovat isoja. Lehtilavan tyviosissa on 4–5 suippoa lehdykkäparia. Päätölehdykän tyviosa on syvään liuskainen ja kärkiosa sahalaitainen. Kukinto on 8–10 cm leveä kerranaishuiskilo, jossa on pieniä, voimakastuoksuisia kukkia. Sekä teriö että verhiö ovat viisilehtisiä. Teriö on väriltään valkoinen. Kaunopihlaja kukkii Suomessa kesäkuussa. Punainen marja on 10–12 mm leveä ja muodoltaan pallomainen. Marjassa on vain yksi täysin kehittynyt siemen, jonka toinen sivu on kovera.

Kaunopihlaja muistuttaa suuresti suomenpihlajaa (*Hedlundia hybrida*). Suomenpihlajan kukkivan haaran lehden lehtilavassa on kuitenkin vain 1–2 lehdykkäparia. Kaunopihlajan katsotaan syntyneen suomenpihlajan ja kotipihlajan (*S. aucuparia*) risteymästä (*S. aucuparia* × *hybrida*). Risteymän ja kaunopihlajan erona on se, että jälkimmäinen lisääntyy apomiktisesti. Kaunopihlajan tunnistamista kuitenkin hankaloittaa kotipihlajan ja suomenpihlajan steriilit risteymät.

## Levinneisyys
Kaunopihlaja on maailmanlaajuisesti harvinainen laji, jota tavataan ainoastaan Norjan länsi- ja etelärannikolla Bergenistä Osloon, Ruotsissa Fårön ja Gotlannin saarilla ja Uplannin saaristossa sekä Suomessa Ahvenanmaalla. Ahvenanmaalla lajia kasvaa harvinaisena useassa osassa maakuntaa. Ensimmäisen kerran kaunopihlaja löydettiin Ahvenanmaalta vasta vuonna 1972 Vårdöstä.

## Elinympäristö
Pieninä ryhminä usein kasvava kaunopihlaja viihtyy lehdesniityillä, metsänreunoissa, lehdoissa, linnoitusten raunioilla, tienreunustoilla ja laidunmaiden laidoilla. Lähistöllä kasvaa aina kaunopihlajan kantalajeja kotipihlajaa ja suomenpihlajaa.

## Lähteet
* Ranta, Pertti: *Teodoripihlaja*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 250.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suomen lajien uhanalaisuus – Punainen kirja 2010*. Toim. Rassi, Pertti & Hyvärinen, Esko & Juslén, Aino & Mannerkoski, Ilpo. Ympäristöministeriö & Suomen ympäristökeskus, Helsinki 2010.
* *Uhanalaisten eläinten ja kasvien suojelutoimikunnan mietintö III: Suomen uhanalaiset kasvit. Komiteamietintö 1985:43. Ympäristöministeriö. Valtion painatuskeskus, Helsinki 1986.
* *Ålands flora''. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010.

### Viitteet
Kédougoun alue

**Kédougoun alue** on hallintoalue Senegalin kaakkoisosassa. Sen hallinnollinen keskus on Kédougoun kaupunki. Alueen pinta-ala on 16&nbsp;896 neliökilometriä. Vuoden 2023 väestönlaskennan mukaan siellä oli 245&nbsp;147 asukasta.

Alue rajoittuu pohjoisessa ja lännessä Tambacoundan alueeseen, idässä Maliin ja etelässä Guineaan. Alue on pinnanmuodostukseltaan ylänköä. Etelässä sijaitseva Sambangallou (581 metriä) on Senegalin korkein kohta. Suurimmat joet ovat Falémé ja Gambia. Hyötykaivannaisiin kuuluvat kulta, rautamalmi, marmori ja uraani.

Seutu kuuluu Sudanin-Guinean ilmastovyöhykkeeseen. Vuotuinen sademäärä on yli 1&nbsp;300 millimetriä. Kasvillisuus on savannia ja metsää. Alueella sijaitsee Niokolo-Koban kansallispuisto.

Tambacoundasta vuonna 2008 erotettu alue jakautuu kolmeen departementtiin, jotka ovat Kédougou, Salémata ja Saraya. Arrondissementteja on kuusi, kuntia kolme, maalaisyhteisöjä 16 ja kyliä 317.

Kédougou on asukasmäärältään Senegalin pienin alue (1,3 % maan väestöstä). Kaupunkiväestön osuus on 31,3 prosenttia. Suurimmat etniset ryhmät ovat vuoden 2002 väestönlaskennan mukaan fulbet (41 %) ja mandinkat (34,2 %).

Seudun pääelinkeino on maatalous. Tärkeimmät viljelykasvit ovat durra, maissi, riisi ja fonio. Myyntiin kasvatetaan maapähkinää ja puuvillaa. Kotieläimiä ovat naudat, lampaat, vuohet, aasit, siipikarja sekä vähäisessä määrin siat ja hevoset. Lisäksi hyödynnetään metsiä sekä harjoitetaan käsityöammatteja ja kaupankäyntiä. Kaivosteollisuus tuottaa kultaa, joka on Senegalin toiseksi tärkein vientituote (15 % vuonna 2013).

## Lähteet
Saints Row 2

**Saints Row 2** on Volitionin kehittämä ja THQ:n julkaisema avoimen pelimaailman toimintaseikkailupeli. Peli on julkaistu vuonna  PlayStation 3:lle, Xbox 360:lle sekä Microsoft Windowsille. Peli on julkaistu Linuxille ja SteamOS:lle vuonna 2016.

Peli on *[[Saints Row (pelisarja)|Saints Row]]* -pelisarjan toinen osa.

CD Projekt Localisation Centre on lokalisoinut pelin puolan kielelle.

## Pelaaminen
Pelissä pelataan 3rd Street Saints -jengin johtajalla, jonka ulkonäön sekä sukupuolen pelaaja saa itse määrittää. Pelissä on Saintsin lisäksi kolme muuta jengiä, joita vastaan taistellaan ja tehdään tehtäviä. Pelisarjaa voi verrata *[[Grand Theft Auto (pelisarja)|Grand Theft Auto]]* -peleihin, sillä kummassakin tehdään mitä erilaisimpia tehtäviä ja molemmat ovat avoimen pelimaailman pelejä.

## Ääninäyttelijät

## Vastaanotto
GameSpot on antanut pelille arvosanaksi 8/10 arvostelussaan.

## Lähteet

## Aiheesta muualla
* 
*
Reilu kauppa (liike)

**Reilu kauppa** on kansainvälinen liike, joka tavoittelee sosiaalista ja ympäristöllistä oikeudenmukaisuutta kehittämällä vaihtoehtoista tapaa tuottaa, käydä kauppaa ja vähittäiskauppaa sekä kuluttaa.

Reilun kaupan tärkeimpiä tavoitteita ovat pientuottajien toimeentulon ja hyvinvoinnin parantaminen, heikommassa asemassa olevien tuottajaryhmien kuten naisten ja alkuperäisasukkaiden kehitysmahdollisuuksien edistäminen, kansainvälisen kaupan globaalille etelälle vahingollisten vaikutusten esilletuominen, kansainvälisen kaupan säätelyn muuttamiseen vaikuttaminen sekä ihmisoikeuksien suojelu ja edistäminen.

Kansainvälinen reilun kaupan liike muodostuu serfitiointitoimistoista, tuottajajärjestöistä ja -osuuskunnista, kauppaverkostoista sekä vähittäismyyjistä.

Liike alkoi kansainvälistyä 1980-luvulla, kun reilun kaupan merkinnät otettiin käyttöön eri maissa. Seuraavalla vuosikymmenellä liikkeen kansainväliset sateenvarjojärjestöt perustivat kansainväliset reilun kaupan standardit.

Suomessa toimii Reilun kaupan edistämisyhdistys. Aiemmin toimi myös kansalaisjärjestö Reilun kaupan puolesta eli Repu, jonka toiminnan jatkaja on Eettisen kaupan puolesta.

## Lähteet
Wallner

**Wallner** on muun muassa seuraavien henkilöiden sukunimi:

* Hans Wallner (s. 1953), itävaltalainen mäkihyppääjä
* Johan Wallner (s. 1965), ruotsalainen alppihiihtäjä
* Marina Wallner (s. 1994), saksalainen alppihiihtäjä
Mubarak Wakaso

**Mubarak Wakaso** (s. 25. heinäkuuta 1990 Tamale, Ghana) on ghanalainen jalkapalloilija. Hän edustaa espanjalaista Granadaa ja on pelipaikaltaan puolustava keskikenttäpelaaja.

## Seurajoukkueura
Wakaso siirtyi ghanalaisesta Ashanti Goldista vuonna 2008 espanjalaisseura Elcheen. Hän solmi joukkueen kanssa viisivuotisen sopimuksen.

Tammikuussa 2011 hänen sopimuksensa Elchen kanssa purettiin kurinpidollisien syiden takia. Pian tämän jälkeen hän siirtyi kuitenkin Segunda Divisiónissa pelanneeseen Villarrealin reservijoukkueeseen.

27. helmikuuta 2011 Wakaso teki ensiesiintymisensä Primera Divisiónissa ottelussa Racing Santanderia vastaan.

## Lähteet

## Aiheesta muualla
* Wakason tilastot BDFutbol-sivustolla
Korsukuoro

**Korsukuoro** oli suomalainen mieskuoro, joka levytti kappaleita jatkosodan aikana. Kuoro oli vuonna 1942 suomeksi levytetyn menestyskappaleen "Eldankajärven jää" yksi ensimmäisistä esittäjistä. Lisäksi se levytti kappaleet "Silmien väliin", "Sirkka liisa" ja "Syvärin laulu". Korsukuoron ja Columbia-orkesterin esittämiä kappaleita on taltioitu myöhemmin muun muassa Artie Musicin vuonna 2002 julkaisemalle sota-ajan propagandalauluista kootulle kokoelma-albumille *[[Molotohvin koktaili]]*.

## Mukana levyillä

## Lähteet

## Aiheesta muualla
* Iskelmät sodassa  – Korsukuoro: Eldankajärven jää. Ylen Elävä arkisto.
* Sota-ajan propagandalauluja – Korsukuoro: Silmien välliin. Ylen Elävä arkisto.
Kari Tyni

** Kari Ensio Tyni ** (s. 1955) on jääkiekkoseura Jypin entinen toimitusjohtaja. Tyni valmistui vuonna 1980 Tampereen yliopistosta yhteiskuntatieteiden maisteriksi pääaineenaan tiedotusoppi.

Hän tuli vuonna 1985 uuden Radio Jyväskylän päätoimittajaksi. Hän juonsi vuoden 1989 Miss Suomi -kisoja ja on esiintynyt Tulosruudussa sekä Hockey Nightissa.

## Lähteet
* https://webapps.jyu.fi/wiki/display/humtvt/Tyni

### Viitteet
Veekmas

**Veekmas Oy** on kiteeläinen perheyritys ja Pohjoismaiden ainoa tiehöylien valmistaja. Yritys on vuodesta 1982 alkaen erikoistunut tiehöylien suunnitteluun, valmistamiseen ja tuotekehittelyyn.

## Historia

Yhtiön perustaja Esa Halttunen aloitti tiehöyläurakoitsijana vuonna 1974. 1970-luvun loppupuolella yritys alkoi kunnostaa urakoinnin ohella vanhoja ruotsalaisia tiehöyliä. Ensimmäinen uusi Veekmas-tiehöylä valmistui vuonna 1993. 1990-luvulla valmistui kymmeniä niin sanottuja kierrätysrungolla valmistettuja Veekmas-tiehöyliä. 2000-luvulla yritys on keskittynyt uusien tiehöylien ja kaivostiehöylien valmistamiseen. 

Veekmas Oy osti kilpailijansa Vammas Oy:n tiehöyläliiketoiminnan lokakuussa 2007. 

Yritykselle myönnettiin Valtakunnallinen yrittäjäpalkinto vuonna 2008.

## Lähteet

## Kirjallisuutta
* Käyhkö, Arttu: *Maanrakennuskoneita Suomessa. *Alfamer / Tarusto Oy, 2015. 

## Aiheesta muualla
* Veekmas Oy:n www-sivut
Kuuhankavesi

**Kuuhankavesi** on järvi Keski-Suomessa, Hankasalmella. Järven pinta-ala on 18,37&nbsp;km2 ja likimääräinen vedenpinnan korkeustaso (N60) +98,8 metriä. Järveä säännöstellään Venekosken voimalaitoksella, minkä myötä kevättulva on harvoin korkea ja voi jäädä jopa kokonaan tulematta.

Järvi on etäisesti puolikuunmuotoinen, mistä paikallisen selityksen mukaan järvi on saanut nimensäkin. Toisen teorian mukaan järven nimen etuosa, *kuuhanka*, olisi saamelaista alkuperää ja merkitsee samaa kuin yleiskielen kuukkeli.

## Lähteet
Hugo Maradona

**Hugo Hernán Maradona** (9. toukokuuta 1969 Lanús, Buenos Aires – 28. joulukuuta 2021) oli argentiinalainen jalkapallovalmentaja ja pelaaja. Maradona pelasi urallaan useassa eri seurassa muun muassa Japanissa ja Italiassa. Hän pelasi myös nuorten MM-kilpailuissa 1985 Argentiinan joukkueessa. Hän teki kolmessa ottelussa kaksi maalia. 

Hugo Maradona oli Diego Maradonan veli.

## Lähteet
P.A.R.C.E.

**P.A.R.C.E.** on kolumbialaisen Juanesin vuonna 2011 julkaistu albumi. Se nousi Yhdysvalloissa Billboard 200 -listan sijalle 165.

## Kappaleet

## Arvostelut
* Allmusic: 

## Lähteet
Hemafereesi

**Hemafereesiksi** kutsutaan afereesia eli verenluovutusta, jossa luovuttajalta erotellaan koneellisesti haluttu veren osa kokoverestä. Muut veren osat palautetaan luovuttajalle. Erotusprosessi suoritetaan hematokriitti sentrifugilla.

Yleisimpiä hemafereesin tyyppejä ovat plasmafereesi (vain veriplasma), trombafereesi (vain verihiutaleita ja samalla veriplasmaa), erytro(syt)afereesi (vain punasoluja) sekä leukofereesi (vain valkosoluja).

Hemafereesi kestää suhteellisen pitkään, tyypillisesti noin 45–60 minuuttia, tavallisen kokoveren luovutuksen kestäessä noin 5–10 minuuttia. Veriplasmaa luovutetaan kerralla noin 550 ml (kokoverta 450 ml). Hemafereesiluovutuksessa menetetty nestemäärä korvautuu noin vuorokaudessa, edellyttäen että luovuttaja nauttii juotavaa hieman tavanomaista enemmän. Trombafereesissä menetetyt verihiutaleet korvautuvat noin viikossa. Plasmafereesissä menetetyt proteiinit uusiutuvat myös nopeasti. Kahden hemafereesiluovutuksen välin tulee edellä mainituista syystä olla vähintään 14 vuorokautta, kun se kokoveren luovutuksissa on miehillä kaksi ja naisilla kolme kuukautta.

Ennen toimenpidettä luovuttajalle annetaan kalsium-tabletteja, jotka nopeuttavat palautumista. Kokoveren luovutuksiin usein kuuluvaa rautalisää ei yleensä tarvita, koska punasolut palautetaan eikä hemoglobiinipitoisuus siksi yleensä laske. Luovutuskelpoisuuden kriteerit ovat samat kuin kokoveren luovutuksessa. Hemafereesiluovutus on kriteerit täyttävälle henkilölle yhtä turvallista kuin kokoveren luovutus.

AB-veriryhmän luovuttajia kannustetaan plasmanluovutukseen, sillä näiden ryhmien plasma sopii potilaille veriryhmästä riippumatta.

Suomessa hemafereesiluovutukset edustavat noin kahta prosenttia kaikista verenluovutuksista. Näistä plasmafereeseja on noin 80–90 %, loppujen ollessa trombafereesejä. Edellä mainitusta syystä hemafereesia kutsutaan joskus epätarkasti plasmanluovutukseksi. 

Kaikki Suomen hemafereesiluovutukset on keskitetty Suomen Punaisen Ristin Veripalvelun Vantaan Jumbo-Flamingon veripalvelupisteeseen.

## Katso myös
* Verenluovutus
* Verenluovutuksen kriteerit

## Lähteet

## Aiheesta muualla
* Veripalvelu
Leena Havukainen

**Leena Kristiina Havukainen-af Hällström** (s. 15. toukokuuta 1956 Lahti) on suomalainen teatteriohjaaja. Hän valmistui Teatterikorkeakoulusta ohjaajaksi 1980. Havukainen toimi vuosina 1981–1986 Ylioppilasteatterin taiteellisena vastaavana ja vuosina 1993–1997 Teatteri Pienen Suomen taiteellisena johtajana. Havukainen on työskennellyt vierailevana ohjaajana useimmissa Suomen ammattiteattereissa, Teatterikorkeakoulussa sekä vuosina 1992–1993 Norrbottensteaternissa ja Teater Västmanlandissa Ruotsissa. Hän on suomentanut useita näytelmiä.

## Yksityiselämä
Leena Havukainen on ollut naimisissa teatteriohjaaja Arto af Hällströmin kanssa vuodesta 1996. Havukaisen sisar on näyttelijä Riitta Havukainen.

## Lähteet
Paget Brewster

**Paget Valerie Brewster** (s. 10. maaliskuuta 1969 Concord, Massachusetts) on yhdysvaltalainen näyttelijä ja laulaja. Hän on tullut tunnetuksi televisiosarja *[[Criminal Minds – FBI-tutkijat]]* erikoisagentti Emily Prentissinä.

Brewster varttui Massachusettsissa ja opiskeli Uudessa-Englannissa sisäoppilaitoksessa, jossa hänen vanhempansa olivat opettajina. Myöhemmin hän opiskeli vuoden New Yorkissa Parsonsin muotoilukoulussa.

Brewster näytteli useissa televisiosarjoissa (muun muassa *[[Frendit]]*, *[[The Trouble with Normal]]*, *[[Andy Richter Controls the Universe]]*, *[[Huff – terapian tarpeessa]]* ja *[[Harvey Birdman, Attorney at Law]]*) ennen rooliaan *Criminal Minds – FBI-tutkijat* -sarjassa vuosina 2006–2011. Tuotantoyhtiö CBS:n mukaan Brewster jättää sarjan tai ainakin hänen rooliaan pienennetään huomattavasti kuudennen tuotantokauden jälkeen. Myöhemmin, toukokuun lopulla ilmoitettiin, että Brewster palaa *Criminal Mindsin* seitsemännelle tuotantokaudelle kollegansa AJ Cookin rinnalla. Brewster meni 2014 naimisiin Steve Damstran kanssa. Heidät vihki Brewsterin läheinen ystävä, Matthew Gray Gubler.

Brewster on kertonut kokeilleensa naisten kanssa seurustelua 90-luvulla. 

## Filmografia
### Elokuvat

### Televisiosarjat

### Ääninäyttelijänä videopeleissä

## Lähteet

## Aiheesta muualla
*
*
Suomen Voimisteluliitto

**Suomen Voimisteluliitto ry** (ruots. Finlands Gymnastikförbund, eng. Finnish Gymnastics Federation) on suomalaisen voimistelun kattojärjestö. Se pyrkii edistämään suomalaisten voimistelu- ja liikuntaharrastusta. Liittoon kuuluu noin 370 seuraa, joissa on yhteensä noin 130 000 jäsentä. Suomen voimisteluliiton pääsihteerinä toimii Maria Laakso.

Liitto on Suomen Olympiakomitean jäsen.

## Kilpailulajit
Suomen Voimisteluliiton jäsenseuroissa voi kilpailla mm. akrobatiavoimistelussa, joukkuevoimistelussa, kilpa-aerobicissa, miesten telinevoimistelussa, naisten telinevoimistelussa, TeamGymissä, rytmisessä voimistelussa, tanssillisessa voimistelussa sekä trampoliinivoimistelussa.

## Suomen Voimisteluliiton puheenjohtajat

### SVUL:n voimistelujaosto
*1910–1912 Aleksi Gunell
*1913–1919 Klaus Suomela      
*1920      Lauri Tanner
*1921      Klaus Suomela 
*1922–1926 Kustaa Levälahti
*1927      Väinö Niiniluoto
*1928      Kustaa Levälahti
*1929–1930 Väinö Niiniluoto

### Suomen Voimisteluliitto
*1931–1934 Väinö Niiniluoto
*1934–1937 Oskari Väänänen
*1938–1945 Kustaa Levälahti
*1946–1958 Väinö Lahtinen
*1958–1967 Erkki Palolampi
*1968–1969 Birger Stenman
*1970 Jouko Tikkanen
*1970–1975 Esa Seeste
*1976–1979 Pekka Ojonen
*1980-1987 Tapio Koivula
*1987-1988 Juha Sipilä
*1989–1995 Otso Vilhunen
*1995–2004 Erkki Vuori
*2005–2011 Kirsti Partanen
*2012–2017 Anne Vierelä
*2018–2023 Kaisa Vikkula
*2024– Mira Keränen

## Talous
Suomen Voimisteluliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 9&nbsp;991&nbsp;500 euroa. Vuosittainen tuki on ollut vuodesta 2023 lähtien 1&nbsp;545&nbsp;000 euroa.

## Lähteet

## Aiheesta muualla
* Suomen Voimisteluliitto
Brahin

**Brahin** () eli **Bragin** () on pieni 3&nbsp;954 asukkaan kaupunkimainen taajama ja 14&nbsp;211 asukkaan Brahinskin maaseutuvaltaisen piirin keskus Homelin alueen eteläosissa Valko-Venäjän ja Ukrainan rajalla. Hallintopiiriin kuuluu Brahinin taajaman ohella myös Dneprin varrella sijaitseva Kamarynin kaupunkimainen taajama (2&nbsp;051 as.).

## Sijainti ja Tšernobyl

Brahin on Valko-Venäjän eteläisin hallintopiiri. Se rajoittuu idässä Lojeun piiriin ja Dnepriin, jonka vastarannalla on Ukrainan Tšernihivin alue. Lounaassa hallintopiirin rajan takana on Ukrainan Kiovan alue ja pian rajan takaa löytyvät aikanaan saasteiden takia hylätyt Pripjatin ja Tšernobylin kaupungit. Brahinin hallintopiirin itäpuolella sijaitsee H'oinikin piiri.

Valko-Venäjän Homelin alueen Brahinin hallintopiiri sijaitsee lähimmillään alle 15 kilometrin päässä Tšernobylin ydinvoimalasta. Erityisesti piirin lounaisosat saastuivat huomattavasti vuoden 1986 Tšernobylin ydinvoimalakatastrofin seurauksena. Piirin lounaisosa kuuluu yhä radioaktiivisuudeltaan voimakkaimmin säteileviin Valko-Venäjän alueisiin. Vuonna 2011 eli vielä 25 vuotta onnettomuuden jälkeenkin kymmenet alueen kylät ovat asutuskiellossa ja kuuluvat radioaktiivisuutensa takia perustettuun Polesian säteily-ekologiseen rauhoitusalueeseen. Tämä rauhoitusalue alkaa heti Brahinin taajaman lounaispuolelta.

## Liikenneyhteydet
Liikenneyhteyksistä tärkein on kantatie P35, joka saapuu Mazyrin suunnalta lännestä H’oinikin kautta Brahiniin. Tämä maantie jatkaa Dneprin rannalla sijaitsevaan Kamaryniin (Komarin) ja edelleen Ukrainan rajalle (). Kamarynin läheltä kulkee myös länsi-itäsuuntainen rautatien osuus, joka on pikemmin osa Ukrainan pohjoista rataverkkoa kuin osa Valko-Venäjän rautateitä.

## Katso myös
*Luettelo Valko-Venäjän rajanylityspaikoista

## Lähteet

## Aiheesta muualla

*Lyhyt kuvaus keskustaajamasta  (BYcity.org)
*Брагин - Lyhyesti taajamasta ja keskustan kartta  (dorogiby.info)
*Keskustan kartta  (BYcity.org)
*WikiMapia karttalinkki kaupunkimaiseen taajamaan, kohteiden selitykset pääosin  tai 
*Neuvostoliiton aikaista topografikarttaa alueesta
Fritillaria

***Fritillaria*** on kahden eri suvun tieteellinen nimi:

* Pikarililjat (*Fritillaria*), liljakasvien (*Liliaceae*) suku
** muun muassa kirjopikarililja (*Fritillaria meleagris*)
* *[[Fritillaria (eläinsuku)|Fritillaria]]*, pyrstökkäiden (*Larvacea*) *Fritillariidae*-heimon suku
** muun muassa pyrstökäs eli pohjapyrstökäs (*Fritillaria borealis*)
Dodekaoros

**Dodekaoros** on kahdentoista eläinkuvion sarja, jolla ilmaistaan ajanjaksoja kuten kaksoistunteja, kuukausia ja vuosia. Sellaista on käytetty kreikkalais-egyptiläisenä aikana ja nykyisinkin Itä-Aasiassa, erityisesti Kiinassa.  Sarjassa esiintyvät eläimet ovat tavallisesti rotta (tai hiiri), härkä, tiikeri, jänis, lohikäärme (tai krokotiili), käärme, hevonen, vuohi (tai lammas), apina, kukko (tai kana), koira ja sika.

Paitsi ajanlaskussa, tätä eläinkuvioiden sarjaa on käytetty myös maagisiin ja astrologisiin tarkoituksiin. Tällaisissa yhteyksissä puhutaan toisinaan myös virheellisesti kiinalaisesta horoskoopista. 

Kiinalaisessa kalenterissa eläinten mukaan nimetyt vuodet vaihtuvat kiinalaisena uutenavuotena, joka on uudenkuun aikaan yleensä helmikuussa. Eri vuodet, kuukaudet ja vuorokauden kaksoistunnit on nimetty eri eläinten mukaan seuraavasti.  

## Lähteet
Indian Wells

**Indian Wells** on kaupunki Riversiden piirikunnassa, Kaliforniassa, Yhdysvalloissa. Kaupungissa oli 5&nbsp;177 asukasta vuonna 2008. Asukasluku on ollut koko ajan kasvusuunnassa. Kaupungin pinta-ala on 34,7 neliökilometriä, josta vettä 0,4 neliökilometriä.

Kaupungissa järjestetään vuosittain BNP Paribas Open -niminen tennisturnaus, joka kuuluu toiseksi korkeimpaan, Masters 1000 -luokkaan.

## Lähteet

## Aiheesta muualla
* Virallinen sivu
The Wacken Carnage

**The Wacken Carnage** on ruotsalaisen death metal -superyhtye Bloodbathin ensimmäinen livealbumi ja live-DVD, joka on julkaistu vuonna 2008.

## Kappaleet
Kaikki kappaleet kirjoittanut Bloodbath.

#
#
#
#
#
#
#
#
#
#
#
#
#

## Kokoonpano
* Mikael Åkerfeldt – laulu
* Anders Nyström – sähkökitara, taustalaulu
* Jonas Renkse – basso
* Dan Swanö – kitara, taustalaulu
* Martin Axenrot – rummut

## Arvostelut
* Imperiumi.net: 
* Metal Storm: 9.0/10

## Lähteet

## Aiheesta muualla
* 
*
Arseenihapoke

**Arseenihapoke** (H3AsO3) on epäorgaaninen yhdiste ja toinen arseenin happi­hapoista. Se on suhteellisen pysymätön ja tunnetaan ainoastaan vesiliuoksina. Arseenihapokkeen suolat ovat arseniittejä.

## Ominaisuudet
Arseenihapoketta ei ole kyetty eristämään puhtaana vesiliuoksessa ja esimerkiksi liuoksia haihdutettaessa saadaan sen anhydridiä arseenitrioksidia. Yhdisteen rakenteessa on kolme hydroksyyliryhmää sitoutuneena arseeniatomiin muodostaen pyramidin, eikä rakenne siten ole täysin samankaltainen homologinsa fosforihapokkeen kanssa. Arseenihapoke on kolmenarvoinen heikko happo ja sen ensimmäinen pK<sub>a</sub>-arvo 9,23 on boorihapon luokkaa. Arseenihapoke on amfoteerinen ja voi toimia vesiliuoksissa myös emäksen tavoin. Hapan luonne on kuitenkin vallitseva.
:H3AsO3 → H2AsO32- + H+
:H3AsO3 →As(OH)2+ + OH-

Arseenihappo voi toimia sekä hapettimena että pelkistimenä, pelkistyen arseeniksi tai hapettuen arseenihapoksi. Vety kykenee pelkistämään sen arsiiniksi asti. Verrattuna homologiseen fosforihapokkeeseen arseenihapoke on hapettimena voimakkaampi ja pelkistimenä heikompi.

## Lähteet
Royal Canin

**Royal Canin** on vuonna 1967 perustettu kansainvälinen kissan- ja koiranruokien kehittäjä ja valmistaja. Yhtiön tuotteita markkinoidaan yli 90 maassa, ja konsernilla on yli 4 000 työntekijää.

Royal Caninin omistaa yhdysvaltalainen elintarvikejätti Mars. Sen muita Suomessa myytäviä eläinruokamerkkejä ovat Pedigree ja Whiskas.

## Lähteet
Murmansk (yhtye)

**Murmansk** on helsinkiläinen vaihtoehtorockyhtye, joka perustettiin Kalliossa kesällä 2002. Yhtye on keikkaillut aktiivisesti vuodesta 2004 ja tehnyt debyyttialbuminsa julkaisun jälkeen noin kolmanneksen keikoistaan ulkomailla. Murmanskin keikkakalenterista löytyvät kotimaan esiintymisten ohella muun muassa Popkomm Festival, Øya Festival, Reeperbahn Festival, By:larm, Spot Festival, Midnatsrocken ja P Stereo. Tähän mennessä yhtye on varhaisempien demojen lisäksi julkaissut yhden omakustanne-EP:n ja kolme täyspitkää albumia, *Chinese Locks* (Around Your Neck 2008), *Eleven Eyes To Shade* (Ranch/Spinefarm 2009) ja *Rüütli* (Around Your Neck/Playground 2012).

Yhtye on julkaissut yhden musiikkivideon (Moth), jonka on ohjannut Jussi Kärnä. 

Murmanskin musiikkia on kuvailtu määreillä indie rock, alternative rock, krautrock, shoegaze, noise rock, stoner rock, psykedeelinen rock, post-punk, hardcore punk, goottirock, math rock ja progressiivinen rock. 

## Kokoonpano
### Nykyiset jäsenet
* Olli (2002 - nykyhetki), basso
* Laura (2006 - nykyhetki), laulu ja kitara 
* Jaakko (2007 - nykyhetki), rummut  
* Jari K. (2008 - nykyhetki), kitara

### Entiset jäsenet
* Jari A. (2002 - 2008), kitara
* Sebastian (2003 - 2007), rummut 
* Lauri (2003 - 2004), laulu 
* Elisabeth (2004 - 2006), laulu ja kitara

## Diskografia
* *Surfacing* (demo 2004, CD-R)
* *Boarding Gate 1* (demo-EP 2005, CD-R) 
* *Teeth* (omakustanne-EP 2006, CD-digipak)
* *Wholeshebang!* (demo-single 2007, CD) 
* *Chinese Locks* (albumi 2008, Around Your Neck, CD-digipak) 
* *Eleven Eyes To Shade* (albumi 2009, Ranch/Spinefarm, CD-digipak)
* *Rüütli* (albumi 2012, Around Your Neck/Playground Music, CD-digipak)

## Lähteet
*http://www.murmansk-helsinki.com
*http://www.spinefarm.fi
Resurrection Through Carnage

**Resurrection Through Carnage** on ruotsalaisen death metal -superyhtye Bloodbathin ensimmäinen studioalbumi, joka on julkaistu vuonna 2002. Albumi on yhtyeen viimeinen, jolla Dan Swanö soittaa rumpuja hänen vaihtuessaan kitaraan seuraavalle levylle.

## Kappaleet
Kaikki kappaleet säveltänyt, sanoittanut ja sovittanut Bloodbath.

#
#
#
#
#
#
#
#
#
#

## Kokoonpano
* Mikael Åkerfeldt – laulu
* Anders Nyström – sähkökitara, taustalaulu
* Jonas Renkse – bassokitara, taustalaulu
* Dan Swanö – rummut, taustalaulu

## Arvostelut
* Imperiumi: 8/10

## Lähteet

## Aiheesta muualla
* 
*
Breeding Death

**Breeding Death** on ruotsalaisen death metal -superyhtye Bloodbathin EP-levy, joka julkaistiin vuonna 2000.

## Kappaleet
#
#
#

**Vuoden 2006 uudelleenjulkaisu**
#
#

## Kokoonpano
* Mikael Åkerfeldt – laulu, sanoitukset
* Anders "Blakkheim" Nyström – kitara
* Jonas Renkse – bassokitara, sanoitukset
* Dan Swanö – rummut, tuottaja, äänittäjä

### Muut tekijät
* Axel Hermann – grafiikka, kansikuva, layout
* Åsa Swanö – valokuvat

## Lähteet

## Aiheesta muualla
* 
*
Lənkəran

**Lənkəran** (myös *Lenkoran*, ) on kaupunki Azerbaidžanissa. Se sijaitsee Lenkoranin alangolla Kaspianmereen laskevan Lənkəranjoen suussa 268 kilometriä Bakusta lounaaseen. Kaupunki on sitä ympäröivän, mutta siihen itse kuulumattoman Lənkəranin piirin keskus. Sen kautta kulkee Bakun ja Astaran välinen rautatie ja M3-valtatie. Kaspianmeren rannalla on satama ja kaupungissa on myös kansainvälinen lentokenttä. Asukkaita on 50&nbsp;700 henkeä (vuonna 2010).

1700-luvulla Lənkəran oli Tališin kaanikunnan pääkaupunki. Iranilaiset hävittivät sen 1800-luvun alussa ja rakensivat linnoituksen, jonka venäläiset valtasivat vuonna 1813. Vuodesta 1846 lähtien Lənkəran oli Bakun lääniin kuuluneen kihlakunnan keskus. 1800-luvun lopussa siellä asui tališeja, venäläisiä ja armenialaisia.

Nykyään Lənkəran on ilmastoltaan subtrooppisen maatalousalueen keskus, jossa toimii elintarvike-, huonekalu- ja tekstiiliteollisuutta. Kaupungissa on yliopisto ja teatteri. Nähtävyyksiin kuuluu entisen kaanin palatsin paikalle rakennettu historiallinen museo. Lähistöllä sijaitsee Hirkanin kansallispuisto.

## Lähteet

## Aiheesta muualla
* Lənkəranin kaupungin sivusto , , 
* Azerb.com: Lenkoran (Lankaran)
Ahvenanmaan sopimus

**Ahvenanmaan sopimuksessa** viitataan kahteen Ahvenanmaan demilitarisointia ja neutralointia koskevaan sopimukseen.

**Ahvenanmaan konventio vuodelta 1856** allekirjoitettiin ensimmäinen sopimus 30. maaliskuuta 1856 Pariisissa, sen jälkeen Venäjä oli kärsinyt tappion Krimin sodassa Britanniaa ja Ranskaa vastaan. Jälkimmäiset toivoivat, että Venäjä ei militarisoi Ahvenanmaata, mikä vahvistettiin Pariisin sopimuksella (1856).  

Venäjä militarisoi saaret vuonna 1916 ensimmäisen maailmansodan aikana, mikä herätti Ruotsissa kriittisiä reaktioita.

**Ahvenanmaansaarten linnoittamattomuutta ja puolueettomuutta koskeva sopimus**  allekirjoitettiin 19. lokakuuta 1921 Genevessä Kansainliiton välityksellä Ruotsin, Suomen, Saksan, Yhdistyneen kuningaskunnan, Ranskan, Italian, Tanskan, Puolan, Viron ja Latvian toimesta Ahvenanmaan kysymyksen aikana.

Oikeustieteilijä Rafael Erich arvosteli vuonna 1942 julkaistussa tutkimuksessaan vuoden 1921 sopimusta siitä, ettei se antanut Suomelle mahdollisuutta ryhtyä rauhan aikana konkreettisiin toimiin Ahvenanmaan saarten puolustamiseksi, mikä tuli esiin Euroopan poliittisen tilanteen kiristyessä 1930-luvun lopulla. Erich katsoi sopimuksen menettäneen täysin merkityksensä toisen maailmansodan sytyttyä.

Talvisodan jälkeen syksyllä 1940 Suomi ja Neuvostoliitto solmivat kolmannen Ahvenanmaan demilitarisointia koskevan sopimuksen, ns. Moskovan Ahvenanmaa-sopimuksen.

## Lähteet
Shanice

**Shanice Lorraine Wilson-Knox** (s. 14. toukokuuta 1973), paremmin tunnettu nimellä **Shanice**, on yhdysvaltalainen laulaja-lauluntekijä.

## Diskografia

### Albumit
*1987: *[[Discovery (albumi)|Discovery]]*
*1991: *[[Inner Child]]*
*1994: *[[21... Ways to Grow]]*
*1999: *[[Shanice (albumi)|Shanice]]*
*1999: *[[Ultimate Collection (Shanicen albumi)|Ultimate Collection]]*
*2006: *[[Every Woman Dreams]]*
*2011:  TBA

### Yhdysvaltain Top 100 singlet
*1987: "(Baby Tell Me) Can You Dance"
*1988: "This Time" (Kiaran kanssa)
*1991: "I Love Your Smile"
*1992: "Silent Prayer"
*1992: "Saving Forever for You"
*1993: "It's for You"
*1999: "When I Close My Eyes"

## Palkinnot
*Kultainen leijona: Paras kansainvälinen artisti (1993)
Julián Leal

**Ómar Julián Leal Covelli** (s. 11. toukokuuta 1990 Bucaramanga, Kolumbia) on kolumbialainen moottoriurheilija, joka on kilpaillut kaudesta 2011 lähtien GP2-sarjassa.

## Ura
Leal aloitti ajouransa vuonna 2006 kilpaillen Amerikan Formula Renault 2.0 PanamGP -sarjassa. Hän sijoittui kahdesti kolmen parhaan joukkoon. Hän ajoi vielä samassa sarjassa kaksi kisaa seuraavalla kaudella.

Vuonna 2007 Leal siirtyi kilpailemaan Eurooppaan ja ajoi Euroseries 3000 -sarjassa Durango-tallissa. Hän sijoittui sarjan yhdeksänneksi. Kaudella 2008 Leal jatkoi sarjassa ajaen neljä palkintosijaa ja yhden paalupaikan. Hän sijoittui kokonaispisteissä kuudenneksi keräten 38 pistettä.

Leal kisaili myös Italian F3000-sarjassa kaudet 2007–2008. Kaudella 2008 hän voitti sarjan mestaruuden.

Vuoden 2008 loppupuolella Leal pääsi testaamaan Formula Renault 3.5 -sarjan autoa ja sai vuodeksi 2009 paikan Prema Powerteam -tallin kuljettajaksi. Vaikka hän ottikin yhden kolmossijan, niin muuten hänen kautensa ei tuottanut tuloksia ja jäi sarjan 20:nneksi. Leal jatkoi sarjassa kaudella 2010 siirtyen International Draco Racing -talliin. Hän keräsi 11 pistettä ja sijoittui viime vuoden tapaan sijalle 20.

Kaudella 2011 Leal kilpaili GP2-sarjassa Rapax-tallin kuljettajana. Leal edusti GP2:ssa Italian lisenssiä, vaikka hän onkin syntyperältään kolumbialainen. Hän ei saavuttanut pisteitä. Leal jatkoi GP2:ssa kaudella 2012 siirtyen Trident-talliin. Hän saavutti kauden aikana yhdeksän pistettä. Vuonna 2013 Leal jatkoi GP2-uraansa Racing Engineering -tallissa. Hän ajoi kauden aikana kerran toiseksi Belgian sprinttikilpailussa ja kerran kolmanneksi Italian sprinttikilpailussa. Hän sijoittui loppupisteissä 12:nneksi. Vuonna 2014 Leal vaihtoi Carlin-talliin. Hän saavutti kaksi palkintosijaa kauden aikana sijoittuen sarjan kymmenenneksi. Vuonna 2015 Leal jatkoi samassa tallissa.

## GP2-tulokset

### Aasian GP2

## Lähteet
Şirvan

**Şirvan** (; vuoteen 2008 saakka *Əli-Bayramlı*, ven. Али́-Байрамлы́, *Ali-Bairamly*) on kaupunki Azerbaidžanissa Širvanin alangolla. Se sijaitsee Kurajoen varrella 113 kilometriä Bakusta lounaaseen. Şirvan muodostaa Hacıqabulin, Salyanin ja Sabirabadin piireihin rajoittuvan erillisen kaupunkialueen. Sen kautta kulkee Bakusta etelään ja lounaaseen johtava rautatie. Asukkaita on 78&nbsp;100 henkeä (vuonna 2010).

Paikkakunta on saanut alkunsa Zubovkan rautatieaseman taajamasta. Vuonna 1930 siitä tuli hallintopiirin keskus, joka vuonna 1938 sai nimen Əli-Bayramlı azerbaidžanilaisen bolševikkivallankumouksellisen Əli Bayramovin mukaan. Vuonna 1954 siitä tuli kaupunki.

Şirvanissa toimii muun muassa elintarvike-, jalostus- ja konepajateollisuutta sekä suuri sähkövoimala. Lähistöllä tuotetaan öljyä. Kaupungissa on historiallinen museo. Paikallislehtenä ilmestyy *İşıq* (”Valo”).

## Lähteet

## Aiheesta muualla
* Şirvanin kaupungin sivusto 
* Azerbaidjan: Territorial and administrative units , ,
Midnight in the Labyrinth

__NOTOC__
**Midnight in the Labyrinth** on huhtikuussa 2012 julkaistu Cradle of Filthin kokoelma. Albumi ei sisällä lainkaan uusia kappaleita, vaan sillä kuullaan sinfonisia versioita yhtyeen neljältä ensimmäiseltä albumilta; The Principle of Evil Made Flesh, V Empire, Dusk and Her Embrace sekä Cruelty and the Beast. Albumin nimi tulee yhtyeen kappaleesta "Mistress From The Sucking Pit".

Albumin ensimmäinen levy sisältää musiikin lisäksi Dani Filthin kerrontaa ja Sarah Jezebel Devan laulua. Levyllä kaksi olevat kappaleet ovat samoja äänityksiä, mutta niissä ei ole laulua eikä kerrontaa.

## Kappaleet

### CD 1
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 

## Arvostelut
* Imperiumi.net: *murska-arvio*

## Lähteet

## Aiheesta muualla
* 
*
Naftalan

**Naftalan** () on kaupunki Azerbaidžanissa. Se sijaitsee Kaukasusvuoriston reuna-alueella 330 kilometriä Bakusta länteen. Hallinnollisesti Naftalan muodostaa Goranboyn piirin ympäröimän erillisen kaupunkialueen. Asukkaita on 7&nbsp;800 henkeä (vuonna 2010).

Naftalanin parantava maaöljy on tunnettu jo antiikin ajoista lähtien. 1890-luvulla siitä alettiin valmistaa lääkintätarkoituksiin käytettyä naftalaania. 1930-luvulla perustettiin öljyhoitoja antava kylpylä. Vuonna 1967 Naftalanista tuli kaupunki, jonka kylpylätoimintaa laajennettiin voimakkaasti 1970- ja 1980-luvuilla. Vuoristo-Karabahin sodan aikana parantoloihin majoitettiin pakolaisia, ja nykyään vain yksi niistä toimii kesäaikaan. Kaupungissa on historiallinen museo ja erikoinen kainalosauvamuseo.

## Lähteet

## Aiheesta muualla
* Naftalanin kaupungin sivusto 
* Azerb.com: Naphthalan (Naftalan) 
* Azerbaidjan: Territorial and administrative units , ,
Nightmares Made Flesh

**Nightmares Made Flesh** on ruotsalaisen death metal -superyhtye Bloodbathin toinen studioalbumi, joka on julkaistu vuonna 2004. Albumi on yhtyeen ainoa, jolla Peter Tägtgren laulaa.

## Kappaleet
Kaikki sävellykset & sovitukset: Bloodbath
# (san: Renkse/Nyström)
# (san: Swanö)
# (san: Renkse)
# (san: Nyström)
# (san: Renkse)
# (san: Swanö)
# (san: Renkse)
# (san: Nyström)
# (san: Swanö)
# (san: Nyström)
# (san: Swanö)
# (san: Renkse)

**Yhdysvaltain painos**
#
#

## Kokoonpano
*Peter Tägtgren – laulu
*Anders "Blakkheim" Nyström – kitarat, bassokitara, taustalaulu
*Dan Swanö – kitarat, bassokitara, taustalaulu
*Jonas Renkse – kitarat, bassokitara, taustalaulu
*Martin "Axe" Axenrot – rummut

**Vierailijat**
* Simon Solomon – vieras (soolokitara)

## Arvostelut
* Imperiumi: 7+/10

## Lähteet

## Aiheesta muualla
* 
*
Radiolähetin

**Radiolähetin** on laite, jolla lähetetään sähkömagneettisia radioaaltoja radiovastaanottimelle. Radiolähetin saattaa olla varustettu vastaanottimella kaksisuuntaista radioyhteyttä varten.

Laajimmille levinnyt radiovastaanotintyyppi on yleisradiovastaanotin.

## Historia
Venäläinen keksijä Aleksandr Popov pystytti vuonna 1900 radiolähettimensä Kaakkois-Suomeen. Popovin ja suomalaisen Erik Tigerstedtin kokeiden ansiosta kehitettiin tehokas radioputki. Keväällä 1928 otettiin käyttöön valtion kustantama Lahden suuraseman radiolähetin, joka paransi huomattavasti Suomen yleisradion lähetysten kuuluvuutta.

## Katso myös
*Radio

## Lähteet
Universal Soldier: Regeneration

**Universal Soldier: Regeneration** on vuonna 2009 ensi-iltansa saanut yhdysvaltalainen tieteistoimintaelokuva. Elokuvan on ohjannut John Hyams ja käskikirjoittanut Victor Ostrovsky. Pääosissa näyttelivät Andrei Arlovski, Dolph Lundgren ja Jean-Claude Van Damme.

Elokuva sai ensi-iltansa lokakuussa 2009 Fantastic Fest -elokuvajuhlilla Austinissa, Texasissa. Vuoden 2010 aikana elokuva julkaistiin Aasiassa elokuvateattereissa, kun taas Euroopassa, Pohjois- ja Etelä-Amerikassa se julkaistiin suoraan DVD:lle.

## Juoni
Terroristit ovat varastaneet huippusalaista teknologiaa ja luoneet uuden sukupolven täydellisen sotilaan, UniSolin, joka on ohjelmoitu tappokoneeksi. Uuden sotilaan johdolla terroristit valtaavat Tšernobylin ydinreaktorin ja uhkaavat vapauttaa tappavan radioaktiivisen savupilven räjäyttämällä reaktorin, mikäli Musayev ei suostu heidän vaatimuksiin. Hallitus lähettää ryhmän täydellisiä sotilaita, jotka on herätetty syväjäädyksestä, estämään pommin ja pelastamaan panttivankina olevat Musayevin lapset. Terroristien UniSol kuitenkin tappaa koko iskuryhmän, mikä saa pääministerin suostumaan heidän vaatimuksiinsa. Samaan aikaan terroristien oma tiedemies tohtori Colin herättää vanhan täydellisen sotilaan Andrew Scottin, joka kuitenkin tappaa terroristien komentajan Topovin ja tohtori Colinin. Lisäksi hän aktivoi uudelleen pommin, joka saa hallituksen turvautumaan ensimmäiseen täydelliseen sotilaaseen, Luc Deverauxiin, joka on ollut useita vuosia Sveitsissä hoidossa. Deveraux päätetään uudelleenaktivoida, ja hänet lähetetään suorittamaan hyökkäystä raskaasti aseistettuun vihollistukikohtaan. Päästyään alueelle Deveraux huomaa joutuvansa taistelemaan UniSolin lisäksi vanhaa arkkivihollistaan Andrew Scottia vastaan.

## Rooleissa

## Kuvaukset
Elokuva kuvattiin Bulgariassa muun muassa vanhassa terästehtaassa.

## Lähteet
Yhdysvaltain geologian tutkimuskeskus

**Yhdysvaltain geologian tutkimuskeskus** (, *USGS*) on Yhdysvaltain sisäministeriön alainen tutkimuskeskus. Tutkimuskeskus perustettiin vuonna 1879. James F. Reilly on toiminut tutkimuskeskuksen johtajana alkuvuodesta 2018.

## Luettelo USGS:n johtajista

## Lähteet

## Aiheesta muualla

* www.usgs.gov
Yevlax

**Yevlax** () on kaupunki Azerbaidžanissa. Se sijaitsee Kurajoen varrella 287 kilometriä Bakusta länteen. Kaupunki on sitä ympäröivän, mutta siihen itse kuulumattoman Yevlaxin piirin keskus. Se kautta kulkee Bakun ja Tbilisin välinen rautatie, josta haarautuvat sivuradat Ağdamiin ja Balakəniin. Yevlax on myös tärkeä maantieliikenteen risteyspaikka. Asukkaita on 58&nbsp;100 henkeä (vuonna 2010).

Paikkakunta on saanut alkunsa 1880-luvulla rakennetusta rautatieasemasta. Vuonna 1935 siitä tuli hallintopiirin keskus ja vuonna 1938 kaupunki. Nykyään Yevlaxissa on elintarvike-, jalostus- ja rakennustarviketeollisuutta.

## Lähteet

## Aiheesta muualla
* Yevlaxin kaupungin sivusto 
* Azerb.com: Yevlax (Yevlakh, Evlax)
Nokia 3720 classic

**Nokia 3720 classic** on Nokian heinäkuussa 2009 esittelemä ja syyskuussa julkaisema matkapuhelinmalli. Siinä on 2 megapikselin kamera. Puhelimessa on tuki 8&nbsp;Gt:n muistikorttia varten.

## Katso myös

* Luettelo Nokian tuotteista

## Aiheesta muualla

* Käyttöohjeet 
* Nokia 3720 classic - Tuki

## Lähteet
Naisten parisprintti hiihdon maailmanmestaruuskilpailuissa 2011

**Naisten parisprintti [[Hiihdon maailmanmestaruuskilpailut 2011|hiihdon maailmanmestaruuskilpailuissa 2011]]** järjestettiin 2. maaliskuuta. Kilpailu hiihdettiin perinteisellä tavalla ja siihen osallistui 16 joukkuetta.

## Tulokset

### Välierät

Q = joukkue pääsi jatkoon suoraan  q = joukkue pääsi jatkoon aikavertailun kautta

### Finaali

## Lähteet